হঠাৎ করেই বিয়ের ঘোষণা দিলেন মডেল-অভিনেত্রী-উপস্থাপিকা ঈশিকা খান। পাত্র মৌলভীবাজারের কায়সার খান। থাকেন যুক্তরাজ্যে। সাকুরা গ্রুপের সিইও কামাল খানের বড় ছেলে। বিয়ের দিনক্ষণও চূড়ান্ত—১ এপ্রিল। ৩০ মার্চ গায়েহলুদ ও ৩ এপ্রিল বিবাহোত্তর সংবর্ধনা। ‘এপ্রিল ফুল’ দিবসে বিয়ে করার ব্যাপারে ঈশিকা বলেন, ‘এটা আসলে কাকতালীয়। দুই পরিবারের গুরুজনরা দিনক্ষণ ঠিক করেছেন। আমি সব সময়ই পরিবারের সিদ্ধান্ত অনুযায়ী চলার চেষ্টা করি।’